Diari Oficial de la Generalitat Valenciana


Sumari del DOGV 6632, del 18-10-2011 (2011/10428)

ACORD de 14 d'octubre de 2011, del Consell, per la qual es declara d'interés comunitari, pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, la sol·licitud d'Hijos de Francisco Morant, SL, d'una actuació integral consistent en l'ampliació de dues naus industrials per a fabricació de productes ceràmics, al paratge de l'Esperança, parcel·les 19, 20, 21, 28 i 30, del municipi d'Agost.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6632

Data del DOGV
:   18-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10194


Data del document
:   14-10-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Acord

Descriptors 

:   * Agost
    * pla d'urbanisme

ACORD de 14 d'octubre de 2011, del Consell, per la qual es declara d'interés comunitari, pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, la sol·licitud d'Hijos de Francisco Morant, SL, d'una actuació integral consistent en l'ampliació de dues naus industrials per a fabricació de productes ceràmics, al paratge de l'Esperança, parcel·les 19, 20, 21, 28 i 30, del municipi d'Agost. [2011/10536]  
El Consell, en la reunió del dia 14 d'octubre de 2011, va adoptar l'acord següent:  
Vist l'expedient promogut per la mercantil Hijos de Francisco Morant, SL, de sol·licitud de declaració d'interés comunitari per a la instal·lació d'una indústria ceràmica al paratge de l'Esperança, parcel·les 19, 20, 21, 28 i 30 del polígon 30, a sòl no urbanitzable del terme municipal d'Agost.  
  
Antecedents de fet  
  
Primer  
El 15 de maig de 2000 Francisco Morant Cortés, en representació de la mercantil Hijos de Francisco Morant, SL, va sol·licitar la declaració d'interés comunitari pel procediment extraordinari previst en l'article 20 de la derogada Llei 4/1992, de 5 de juny, de la Generalitat, sobre Sòl No Urbanitzable, per a l'atribució i definició d'ús i aprofitament d'activitats terciàries i industrials d'especial importància.  
  
Requerit el promotor a fi que completara o esmenara determinats aspectes, aquest presenta documentació complementària el 10 de maig i 8 de juny de 2006, i 29 de març, 9 de juny i 6 de juliol de 2011.  
  
  
Segon  
Segons s'indica en la documentació presentada, la mercantil Hijos de Francisco Morant, SL, disposa d'unes instal·lacions destinades a la fabricació de productes ceràmics, consistents en tres naus industrials amb una superfície total de 31.234,37 m², un xicotet edifici auxiliar de 28,78 m² i un habitatge per al guarda de les instal·lacions de 152,14 m², la qual cosa representa un total de superfície construïda de 31.415,29 m². En la documentació aportada en l'expedient consta que aquestes edificacions tenen llicències municipals o han sigut patrimonialitzades pels propietaris.  
Es pretén vincular aquestes edificacions a l'activitat i, a més, es preveu ampliar-les mitjançant la construcció de dues naus industrials amb una superfície entre ambdues de 5.353,55 m², de manera que la superfície construïda total vinculada a l'activitat és de 36.768,84 m².  
  
La superfície de la parcel·la és de 245.125,59 m², dels quals es preveu cedir a l'Ajuntament com a sòl dotacional -vials i aparcaments- una superfície de 8.553 m².  
Quant a les cessions restants pròpies del sòl urbanitzable, es proposa la substitució monetària.  
  
Tercer   
La solució dels serveis urbanístics descrita en la memòria de l'actuació presentada resulta ser la següent:  
1. Abastiment d'aigua potable: per la zona de protecció de la carretera CV-820 discorre la canalització de la xarxa general municipal que ja abasteix a la indústria existent. El procés de producció s'abasteix d'excedents de la xarxa de reg.  
2. Energia elèctrica: per la zona de protecció de la carretera CV-820 discorre la canalització de la xarxa general municipal que ja abasteix a la indústria existent. La indústria disposa d'un centre de transformació propi.  
3. Aigües residuals: no hi ha aigües residuals d'origen industrial. Les d'origen orgànic seran tractades i reutilitzades en el reg i en el procés industrial. Les aigües pluvials s'arreplegaran en embornals i es reutilitzaran o seran abocades al barranc del Toll i a la rambla del Roget.  
  
4. Accés rodat: s'efectuarà a través d'una glorieta a la carretera CV-820, de titularitat autonòmica, en la qual enllaçarà el viari interior de la parcel·la.  
  
Quart  
En la documentació consten els títols de propietat de les finques registrals següents, totes inscrites en el Registre de la Propietat de Novelda:  
  
  
  
Respecte a la finca immatriculada, en l'expedient consta escriptura de compravenda atorgada el 3 d'abril de 1990, davant del notari Javier Teijeiro Vidal, sota el número 586 del seu protocol.  
  
D'altra banda, l'actuació afecta les finques cadastrals següents, totes del polígon 30:  
  
  
  
La superfície cadastral ascendeix a 246.947 m², si bé en el projecte s'assenyala una superfície de parcel·la vinculada a l'activitat de 245.125,59 m², superfície aquesta última que és la que es pren en consideració.  
De les dades exposades resulta que el sol·licitant acredita la propietat de 241.066,59 m². En relació amb la parcel·la 30 del polígon 30, de la qual és titular cadastral María Castelló Lozano, se sol·licita l'expropiació a favor del sol·licitant de l'actuació, d'acord amb el que disposa l'apartat 3 de l'article 20 de la Llei 4/1992, de 5 de juny, de la Generalitat, sobre Sòl No Urbanitzable.  
  
Cinqué  
La relació entre els paràmetres del projecte i els permesos per la normativa urbanística municipal resulta ser la següent:  
1. Planejament: normes subsidiàries aprovades definitivament en data 3 de juliol de 1995.  
2. Classificació: sòl no urbanitzable comú agrícola. Règim jurídic contingut en l'article 46 de les normes urbanístiques.  
  
  
  
Per tot això, cal concloure que l'actuació proposada és compatible amb la normativa urbanística aplicable.  
  
Sisé  
Durant la tramitació de l'expedient han sigut emesos els informes següents:  
1r. Ajuntament d'Agost. Emet dos informes: el primer d'aquests sobre compatibilitat urbanística, de 6 d'agost de 2007, i el segon, aprovat per Decret de l'Alcaldia de 18 de maig de 2011.  
a) Informe de data 6 d'agost de 2007, del qual s'extrau el següent:  
  
«2) Segons les normes subsidiàries (NNSS) d'Agost vigents, els terrenys es classifiquen com a sòl no urbanitzable comú agrícola.  
3) En aquesta qualificació, com a usos compatibles es toleren, mitjançant declaració d'interés comunitari, les activitats industrials i productives, les activitats turístiques, esportives, recreatives, d'oci i esplai i terciàries, com també les terciàries i industrials d'especial importància. Com a usos prohibits s'estableixen l'habitatge plurifamiliar i les restants activitats terciàries i industrials.  
4) Les edificacions o instal·lacions admeses al sòl qualificat com a comú agropecuari han de complir els paràmetres següents:  
- Parcel·la mínima 10.000 m²  
  
  
  
\* \* \* \* \* \* \* \* \*   
  
- Ocupació màxima 15%, independentment del compromís de mantenir l'ús agrícola o plantar arbratge en almenys la meitat de la parcel·la.  
- L'altura màxima per als usos complementaris i compatibles és de 3 plantes i 10 m, excepte per a l'industrial, que és la necessària per a la finalitat que tinga.  
- L'edificabilitat màxima per als usos complementaris i compatibles és de 0,15 m²/m².  
- La reculada mínima de les edificacions és de 10 metres al frontal i 7 metres a la resta.  
5) D'acord amb el que disposa la Llei 10/2004, de 9 de desembre, de la Generalitat, del Sòl No Urbanitzable, la sol·licitud pot considerar-se entre els supòsits establits en l'article 26.2.a i c, indústries de baixa rendibilitat per unitat de superfície que requereixen dedicar gran part d'aquesta a depòsit, emmagatzemament o assecament d'argiles, no obstant això, i d'acord amb els criteris d'oportunitat i conveniència establits per aquesta llei, i tenint en compte la proximitat amb el nucli urbà, es considera que la localització no sembla adequada d'acord amb els criteris establits en l'article 33, i per tant la necessitat d'estudiar alternatives d'emplaçament.  
6) Es tracta d'una activitat qualificada, i d'acord amb el Decret 54/1990, d'Activitats Molestes, Insalubres, Nocives i Perilloses i el Nomenclàtor D'activitats, l'activitat queda qualificada com a:  
  
L'activitat sol·licitada dista menys de dos quilòmetres a sòl classificat com a urbà, on únicament són compatibles aquelles activitats d'índex baix (graus 1 i 2). Per això, l'activitat pretesa no pot ser compatible tret que s'adopten les mesures correctores necessàries, i com a conseqüència quede qualificada amb grau màxim 2, per la qual cosa caldrà l'emissió d'informe de l'enginyer municipal sobre la suficiència de les mesures correctores.  
Així mateix, d'acord amb l'article 33.2 de les NNSS d'Agost, les activitats industrials que en el Nomenclàtor d'Activitats Molestes, Insalubres, Nocives i Perilloses estiguen declarades com altament contaminants i perilloses, no poden instal·lar-se a menys de 3.000 metres del nucli poblacional.  
7) L'informe que s'emeta és independent de la llicència d'obres o de qualsevol altra llicència o autorització exigible per raó del que estableix la normativa urbanística o d'ordenació de l'edificació i, en conseqüència, no prejutja l'actuació de l'òrgan municipal competent amb motiu d'aquestes».  
b) Informe aprovat per Decret de l'Alcaldia de data 18 de maig de 2011, del que s'extrau el següent:  
«Quart  
El 31 de març de 2011 l'arquitecte emet un informe en els termes següents:  
(...) A) Compatibilitat urbanística:  
Atés els antecedents expressats, i en relació amb la instància de l'interessat de 26/01/2011 amb RE núm. 152, 24.03.2011 amb RE núm. 643, 24.03.2011 amb RE núm. 656 i 29.03.2011 amb RE núm. \_\_\_ cal informar el següent:  
1) Sobre la compatibilitat i la resta de circumstàncies urbanístiques, cal referir-se als informes que consten com a antecedents.   
2) Sobre la reivindicació de l'interessat per a obtenir el mateix tracte que la resta d'indústries que han obtingut resolució favorable tant de declaració d'interés comunitari com d'autorització ambiental integrada en sòl no urbanitzable, cal indicar que els requisits necessaris que s'han de complir en aquest cas són els mateixos que en l'expedient AAI-01/06 i DIC-03/05, i que s'ha obtingut resolució favorable de la Conselleria de Medi Ambient, Aigua i Urbanisme en ambdós expedients, circumstància que motiva en les resolucions mencionades la no-exigència del compliment de la distància mínima a nuclis urbans o la limitació del grau de qualificació de l'activitat, per la qual cosa, si atenem a això, no és procedent aplicar aquestes limitacions.  
Per tot això, vistos els antecedents expressats i els arguments del sol·licitant, queda subjecte al criteri de la corporació el pronunciament favorable, sense perjudici del que puga resoldre per a impulsar l'adaptació de les normes municipals a la legislació i al criteri sectorial.  
  
B) Termini de vigència:  
L'interessat realitza una sol·licitud expressa per a l'obtenció de la declaració d'interés comunitari amb un termini de vigència determinat de 16 anys, i tot i que d'acord amb l'últim paràgraf de l'article 20 "aquestes actuacions estan exemptes de la limitació en el termini de vigència de l'atribució de l'ús i aprofitament com també el pagament del cànon d'aprofitament urbanístic", i considerant el caràcter de figura de planejament supramunicipal, no hi ha inconvenient de tipus tècnic en el fet que l'òrgan competent per a resoldre la declaració d'interés comunitari accepte la sol·licitud expressa i els compromisos assumits per l'interessat al respecte, si això és possible.  
C) Cessions obligatòries:  
D'acord amb l'article 20.c) l'actuació només pot realitzar-se com a actuació integral sempre que, entre altres condicions, "que s'assumisca l'aplicació a l'actuació del règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat, que mai no poden ser inferiors a les legals pròpies del sòl urbanitzable programat. Quan la naturalesa dels usos o aprofitaments proposats i la nul·la o escassa entitat de l'edificació que s'haja de materialitzar facen desproporcionada l'exigència de la cessió de terrenys per a dotacions públiques locals en l'àmbit de la mateixa actuació, aquest deure de cessió pot substituir-se pel de cessió d'altres terrenys o el de pagament del cost d'execució d'infraestructures públiques addicionals. Si, per idèntica raó, no fóra possible la quantificació dels deures legals per relació a l'aprofitament, aquests deures han de tenir per contingut mínim el quinze per cent del cost estimat per a les obres d'urbanització que requerisca l'actuació corresponent".  
  
Les cessions de l'actuació, per tant, venen determinades per la secció D del RPCV, on es defineixen els estàndards aplicables per a la redacció dels plans parcials industrials i que es concreten en les següents:  
  
a) Reserva mínima de sòl dotacional públic del 40,00% de la superfície computable del sector, sent almenys el 10,00% com a mínim reserva de zones verdes.  
b) Aquesta reserva pot minorar-se mitjançant una resolució motivada del conseller competent en matèria d'urbanisme, amb un informe previ de la Conselleria d'Indústria i del Consell Superior d'Urbanisme quan es tracte de complexos industrials aïllats o estiga previst algun tipus d'activitat productiva especial per a la qual no resulte adequada.  
c) Reserva d'una plaça d'aparcament en parcel·la privada per cada 150 m² de construcció, llevat que es minore aquesta exigència amb un informe previ de la Conselleria d'Indústria.  
d) El nombre de places d'aparcament en sòl dotacional públic ha de ser proporcionat tant a la densitat com a les característiques de la xarxa viària, i ser com a mínim el 50,00% de la reserva obligatòria en parcel·la privada.  
En el cas que aquestes cessions es puguen substituir pel pagament d'infraestructures addicionals, es poden adoptar els valors mitjans següents per a l'estimació de l'import equivalent de les cessions obligatòries:  
a) Zones verdes: el cost d'execució material per a realitzar una zona verda està en funció dels elements que s'hi ha d'incorporar, i pot oscil·lar entre els 3 ?/m² per a unes amb escassa infraestructura, arbratge i superfícies sense tractar, i poden arribar als 30 €/m² per a d'altres amb bones dotacions d'infraestructures de reg, enllumenat, mobiliari urbà, varietat d'espècies, amb xicotets equipaments esportius i tractaments de pavimentació diferents, etc. El cost total es deriva incrementat en els percentatges habituals de despeses generals, benefici industrial i resta de costos de programació, i adopta un valor mínim de 10 €/m².  
  
b) Viari: el cost d'execució material de vials pot oscil·lar entre els 30 €/m² si preveu únicament un tractament del terreny per a permetre el pas de vehicles i els 90 €/m² per a vials d'un sector industrial que incloga voreres i la incorporació de totes les infraestructures necessàries.  
  
c) Cessió d'aprofitament urbanístic: en absència d'un estudi de mercat per a la determinació d'aquest valor podem establir un valor mitjà de 70 €/m² de sostre incloent el cost d'adquisició de sòl per a la seua materialització.  
En relació amb la cessió de viaris, l'interessat manté en la seua proposta el compromís de realitzar la cessió d'aquests, en la dotació que corresponga.  
Atés les dades anteriors, les cessions obligatòries i l'estimació del valor econòmic en funció dels paràmetres de l'actuació es concreten en la taula següent:  
  
  
  
(\*) Es proposa una cessió de superfície viària de 8.553 m², per la qual cosa per a ser conforme ha d'obtenir-se resolució de l'organisme competent per a la minoració de reserves dotacionals.  
És tot quant tinc l'honor d'informar, no obstant això, l'òrgan competent resoldrà el que estime més oportú. (...)  
És voluntat d'aquest Ajuntament emetre informe favorable a la declaració d'interés comunitari (DIC) només si s'estableix limitació temporal, i vistos els informes de l'arquitecte i lletrat municipals de 31 de març de 2011, entre altres, i a la vista de les sol·licituds d'Hijos de Francisco Morant, SL, com també de conformitat amb l'article 21 de la Llei 7/1985, Reguladora de les Bases del Règim Local, en contestació al tràmit d'audiència concedit en l'expedient, he decidit:  
Primer. Emetre informe favorable a la declaració d'interés comunitari del procediment extraordinari sol·licitada per l'entitat mercantil Hijos de Francisco Morant, SL, en els mateixos termes ressenyats per l'arquitecte municipal.  
En el cas que les cessions obligatòries es puguen substituir pel pagament d'infraes-tructures addicionals que es fixe com a compensació econòmica, pels deures de cessió de l'actuació urbanística, la quantitat resultant al 20% del valor econòmic reflectit en el referit informe de l'arquitecte, que ascendeix a 502.507,46 €.  
Segon. Que s'establisca, segons les manifestacions contingudes en l'escrit abans referenciat, de data d'entrada 23 de març de 2011 i R/N 643, de la mercantil Hijos de Francisco Morant, SL, una limitació temporal en la declaració d'interés comunitari, segons expedient administratiu núm. 00/735, de l'activitat de fabricació de productes ceràmics sítia a la carretera d'Alacant-Agost, de 16 anys, comptadors des de l'obtenció de l'autorització ambiental integrada.  
Tercer. Si no escau, de conformitat amb la legislació vigent, la limitació temporal i l'import fixat per compensació econòmica assenyalats en els apartats primer i segon de la part resolutiva d'aquest, que es tramite la declaració d'interés comunitari pel procediment ordinari, de conformitat amb la normativa en vigor».  
  
2n. Conselleria d'Indústria i Comerç, Servei Territorial de Indústria i Energia d'Alacant: informe emés en data 27 de febrer de 2001, de caràcter favorable.  
3r. Confederació Hidrogràfica del Xúquer: informe emés el 9 d'abril de 2001, el qual indica el següent:  
«Referent a la possible afecció a llits públics, tota actuació que es vullga executar en el domini públic hidràulic o dins de la zona de policia, a banda de respectar la servitud de pas mínima de 5 metres respecte de llits, ha de tenir com a requisit previ i indispensable a la iniciació de les obres, l'obtenció de l'autorització d'aquesta Confederació Hidrogràfica del Xúquer d'acord amb la legislació d'aigües vigent.  
  
Igualment, si es preveu realitzar captacions d'aigua superficial o subterrània s'ha d'obtenir autorització prèvia, com també per a l'abocament de les aigües, tant residuals com pluvials».  
Informe emés el 28 d'abril de 2010, en el qual, després d'analitzar la destinació de les aigües residuals de l'activitat industrial, de les aigües residuals domèstiques i de les aigües pluvials, adopta la resolució següent:  
«Aquest organisme informa que la documentació presentada és la necessària i suficient per a la informació respecte de l'afecció a domini públic hidràulic, independentment de la ubicació i d'altres autoritzacions que puguen ser necessàries perquè el titular obtinga la preceptiva autorització ambiental integrada.  
Respecte dels terminis d'execució, aquest organisme sol·licita que s'informe de les mesures provisionals adoptades pel titular per a la gestió de les aigües, tant residuals com pluvials, fins que es puga dur a terme el projecte proposat i condicionat a l'aprovació de la DIC».  
  
4t. Conselleria d'Infraestructures i Transport, Direcció General d'Obres Públiques, Divisió de Carreteres: informe emés el 14 de juny de 2005, amb un caràcter favorable «ja que el promotor es compromet a executar una glorieta d'accés segons planta aportada. El promotor ha de presentar projecte de construcció al Servei Territorial de Carreteres d'Alacant abans d'executar la glorieta».  
  
5é. Conselleria de Medi Ambient, Aigua, Urbanisme i Habitatge, Direcció General de Gestió del Medi Natural. Declaració d'impacte ambiental dictada el 23 de febrer de 2009, la part dispositiva del qual té el següent tenor literal:  
«Primer  
Estimar acceptable, només a l'efecte ambiental, i sense perjudici de l'obtenció prèvia de les autoritzacions sectorials que siguen d'aplicació, el projecte de sol·licitud d'autorització ambiental integrada d'una indústria de fabricació de rajoles ceràmiques, promogut per Hijos de Francisco Morant, SL, a les parcel·les 19, 20, 21, 28 i 30 del polígon 30, a la partida del Toll del terme municipal d'Agost (Alacant), sempre que s'efectue d'acord amb el que estableix l'apartat segon d'aquesta Declaració d'Impacte Ambiental, l'estudi d'impacte ambiental, el projecte i la resta de la documentació presentada.  
  
Segon  
Se supedita l'execució del projecte esmentat al compliment dels condicionants següents:  
1. Els actuals emmagatzemaments exteriors de matèria primera (argiles, arenes, etc.) s'han de limitar a un parc d'emmagatzemament a la intempèrie de 13.830 m², per al qual es construirà un magatzem homogeneïtzador (podrimener) de 20.477 m² per a la matèria primera una vegada mòlta, d'acord al projecte presentat. El magatzem de matèries primeres a la intempèrie ha de complir l'ordenança municipal d'Agost, reguladora dels límits màxims d'altura dels depòsits d'argila, arena o altres (BOP d'Alacant, núm. 122, de 19.06.2007). S'incideix que:  
- L'altura màxima dels emmagatzemaments a la intempèrie de matèries primeres és de 6 metres, mesurats des de qualsevol punt del perímetre de la base.  
- S'han de protegir aquestes emmagatzemaments dels vents predominants per tres de les cares, amb la instal·lació de ruixadors d'aigua automàtics.  
2. Finalitzada la reducció del parc d'emmagatzemament de matèries primeres fins als 13.830 m², s'ha de recuperar el sòl de les zones desocupades, conservant com a sòl forestal les àrees de les parcel·les que afecten zones de domini públic i servitud del barranc del Toll i de la rambla del Roget, d'acord amb les distàncies que determine l'organisme de la conca hidrogràfica.  
3. Queda prohibida l'acumulació de residus i ferralles fora de les àrees especialment preparades per a aquest fi, que en cap cas poden situar-se a les zones declarades de domini públic hidràulic. S'han de retirar les ferralles, restes de rajoles i altres residus procedents del funcionament de l'activitat que s'acumulen a les riberes i marges dels llits del barranc del Toll i de la rambla del Roget limítrofs amb parcel·les objecte del projecte.  
4. A fi de reduir les emissions de pols derivades de l'activitat s'han de prendre les mesures correctores següents:  
- En les operacions de càrrega i descàrrega de materials pulverulents s'han d'instal·lar cobriments, carenats o ruixadors d'aigua.  
- Les cintes de transport de materials i els elements mecànics susceptibles de generar pols han de disposar de carenats, sistemes d'aspiració de pols o ruixadors d'aigua.  
- Les zones de rodament i d'accés a la indústria de vehicles de càrrega han de ser asfaltades i han de disposar de sistemes automàtics de reg en els trams susceptibles de produir pols.  
- S'han de col·locar tanques antipols de 2,5 metres d'altura mínima al perímetre de les àrees de recollida de matèries primeres. El tanca antipols, igual que la barrera verda proposada en l'EsIA, han de recular-se respectant els 5 metres de servitud mínima legal en els marges del barranc del Toll i de la rambla de Roget. Així mateix, per a la seua col·locació en les zones de protecció del domini públic hidràulic, ha d'obtenir-se la corresponent autorització administrativa de l'organisme de la conca hidrogràfica.  
5. Han de trobar-se regularitzats davant de l'organisme de la conca hidrogràfica, i ajustar-se al que indica l'article 61 del Text Refós de la Llei d'Aigües (RDL 1/2001, de 20 de juliol), els 87.892 m³/any de subministrament d'aigua de pou que requereix l'activitat per al funcionament (ús industrial) i que actualment, segons s'indica en la documentació presentada, són cedits mitjançant contracte per l'empresa Embalses Castelló, SL.  
6. S'han de prendre les mesures correctores necessàries perquè els actuals nivells d'emissió de monòxid de carboni dels tres forns ceràmics complisquen els nivells exigits en la disposició addicional primera del Decret 127/2006, de 15 de setembre, del Consell i, en particular, amb els nivells d'emissió a l'atmosfera exigits per l'autorització ambiental integrada.  
7. S'han de prendre les mesures correctores necessàries per a evitar que l'activitat transmeta uns nivells sonors de recepció superiors als màxims permesos per la Llei 7/2002, de 3 de desembre, de la Generalitat, de Protecció Contra la Contaminació Acústica, i realitzar una auditoria acústica de comprovació.  
8. S'ha d'obtenir informe favorable de la Confederació Hidrogràfica del Xúquer, dins del tràmit de l'autorització ambiental integrada, sobre l'abocament d'aigües al domini públic hidràulic i de la reutilització de les aigües residuals depurades per al reg de les zones enjardinades i de la zona de recollida de matèria primera.  
9. S'ha de portar un registre documental del programa de vigilància ambiental proposat en l'estudi d'impacte ambiental, que permeta comprovar el seguiment i compliment de les mesures correctores i protectores recollides en aquest, el qual, pot formar part d'un únic document juntament amb els seguiments ambientals que puga imposar l'autorització ambiental integrada.  
10. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, ha de ser comunicat a la Direcció General de Gestió del Medi Natural, la qual establirà, si escau, l'aplicació de nous condicionants».  
6é. Conselleria de Cultura i Esport, Direcció General de Patrimoni Cultural Valencià: informe emés el 21 de setembre de 2007 amb caràcter favorable.  
  
Seté  
La sol·licitud va ser admesa a tràmit per la Resolució del llavors conseller d'Obres Públiques, Urbanisme i Transports de 22 de desembre de 2000, després del requeriment previ de l'emissió d'informe municipal, d'acord amb l'article 16 de la Llei 4/1992, de 5 de juny, de la Generalitat, sobre Sòl No Urbanitzable.   
L'expedient, incloent-hi l'estudi d'impacte ambiental, ha sigut objecte del tràmit d'informació pública i convocatòria d'iniciatives alternatives a la desencadenant del procediment per un termini de vint dies, mitjançant anunci publicat en el Diari Oficial de la Comunitat Valenciana número 3926, de 26 de gener de 2001. Durant aquest període de vint dies no s'han presentat al·legacions ni iniciatives alternatives.  
  
D'altra banda, després que l'interessat haja introduït modificacions substancials en el projecte, l'estudi d'impacte ambiental modificat ha sigut objecte del tràmit d'informació pública per un termini de quaranta-cinc dies, mitjançant un anunci publicat en el Diari Oficial de la Comunitat Valenciana número 5393, de 22 de novembre de 2006. Durant aquest últim període de quaranta-cinc dies no s'hi han presentat al·legacions.  
  
Vuité  
El 13 de juliol de 2011 el Servei Territorial d'Urbanisme d'Alacant emet un informe en relació amb aquesta declaració d'interés comunitari, favorable amb les condicions imposades en els distints informes emesos durant la tramitació de l'expedient, que seran assumits pel promotor.  
  
  
Nové  
El 29 de juliol de 2011, el Servei de Coordinació Territorial de la Direcció General d'Avaluació Ambiental i Territorial, amb base a les dades aportades en l'informe remés pel Servei Territorial, emet un informe en relació amb les seues competències de supervisió i coordinació, i a fi de determinar els criteris i les directrius de política urbanística i de sòl.  
  
Fonaments de dret  
I. Aquest expedient ha de resoldre's a la llum del que estableixen els articles 8.2 i 20 de la derogada Llei 4/1992, de 5 de juny, de la Generalitat, sobre Sòl No Urbanitzable, i d'acord amb les normes subsidiàries del municipi d'Agost aprovades per la Comissió Territorial d'Urbanisme el 3 de juliol de 1995, i això per quant que, de conformitat amb la disposició transitòria tercera, apartat 2, de la vigent Llei 10/2004, de 9 de desembre, de la Generalitat, del Sòl No Urbanitzable, «els procediments ja iniciats en l'organisme competent sobre autoritzacions prèvies o declaracions d'interés comunitari en sòl no urbanitzable a l'entrada en vigor d'aquesta llei s'han de concloure d'acord amb el que disposa la legislació anterior».  
  
II. De conformitat amb l'article 20 de la Llei 4/1992, les edificacions i les instal·lacions destinades a activitats industrials, terciàries o de serveis que, entre altres, requerisquen l'ocupació d'una superfície major de quatre hectàrees, tinguen més de vuit mil metres quadrats de construcció o requerisquen l'execució d'accessos propis amb més de mil metres lineals de desenvolupament queden excloses dels supòsits regulats en els articles 18 i 19.  
Així mateix, la realització d'aquestes actuacions integrals requereix el compliment de les condicions establides en el precepte esmentat:  
  
a) Que per les seues característiques i l'impacte territorial no puguen emplaçar-se als sòls urbans, urbanitzables o aptes per a la urbanització previstos pels planejaments vigents als municipis de la zona.  
  
b) Que queden suficientment i adequadament resolts, a càrrec de l'actuació, la totalitat dels serveis requerits pel seu establiment i funcionament, sense que es produïsca una sobrecàrrega de demanda en les infraestructures i serveis generals.  
c) Que s'assumisca l'aplicació a l'actuació del règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat, que mai no poden ser inferiors a les legals pròpies del sòl urbanitzable programat.  
  
A la vista del que s'ha exposat, i atés que la sol·licitud formulada compleix el que estableix la llei per a la tramitació extraordinària d'aquestes activitats, cal concebre-la com una actuació integral, per la qual cosa ha de tramitar-se de conformitat amb el que preceptuen els articles 8 i 20 de la Llei 4/1992, de 5 de juny, de la Generalitat, sobre Sòl No Urbanitzable.  
Queda justificada en la documentació que consta en l'expedient la impossibilitat d'emplaçar aquesta indústria als sòls urbans i urbanitzables de la localitat, a causa de la gran ocupació de sòl necessària i a la grandària de les construccions.  
  
III. D'altra banda, i pel que fa al compliment del planejament municipal vigent, la relació entre els paràmetres previstos en la normativa urbanística aplicable i els proposats en el projecte tècnic presentat s'ha reflectit en la taula continguda en l'antecedent de fet cinqué, i es conclou la compatibilitat de la proposta amb el planejament municipal.  
  
  
IV. Respecte del procediment, s'han observat en aquest cas les prescripcions legals que exigeix la Llei 4/1992, sobre Sòl No Urbanitzable. Així mateix, la documentació de l'expedient està completa en els termes requerits per l'article 20, segon paràgraf, de la referida Llei 4/1992 i la legislació d'impacte ambiental.  
Atés que durant la fase d'informació pública no es va presentar cap alternativa en competència a la desencadenant del procediment, escau aprovar-la i, per consegüent, que l'actuació integral que s'efectuarà a partir de l'aprovació d'aquesta declaració d'interés comunitari s'efectue d'acord amb la documentació que la integra.  
  
  
V. Segons l'article 20.1 de la Llei 4/1992, de 5 de juny, de la Generalitat, sobre Sòl No Urbanitzable, aquestes actuacions estan exemptes de la limitació en el termini de vigència de l'atribució de l'ús i aprofitament.  
No obstant això, la proposta efectuada pel promotor assumeix una limitació en el termini de vigència, de manera que aquest no excedisca de 16 anys. Aquesta limitació ha sigut acceptada per l'Ajuntament, tal com consta en l'informe municipal aprovat pel Decret de l'Alcaldia de data 18 de maig de 2011. En conseqüència, es considera procedent establir per a aquesta declaració d'interés comunitari un termini de vigència de 16 anys.  
  
VI. Indica també l'article 20.1 de la Llei 4/1992, de 5 de juny, de la Generalitat, sobre Sòl No Urbanitzable que aquestes actuacions estan exemptes del pagament del cànon d'aprofitament urbanístic, però han d'assumir el règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat, que mai no poden ser inferiors a les legals pròpies del sòl urbanitzable programat.   
Les cessions exigibles al sòl urbanitzable d'ús industrial eren les establides en l'article 14 de l'annex del Reglament de Planejament de la Comunitat Valenciana (Decret 201/1998, de 15 de desembre, del Consell), norma aquesta d'aplicació a aquest expedient per raó de la disposició transitòria primera de la Llei 16/2005, de 30 de desembre, de la Generalitat, Urbanística Valenciana.   
L'esmentat article 14 assenyala que «en els sectors destinats a usos industrials és exigible, com a norma general, una reserva mínima de sòl dotacional públic del 40% de la superfície computable del sector. Igualment, és exigible reservar un 10% de la superfície computable a zones verdes públiques, reserva aquesta que s'entén inclosa en el 40% anteriorment assenyalat. Aquesta reserva pot minorar-se mitjançant una resolució motivada del conseller competent en matèria d'urbanisme, amb un informe previ de la Conselleria d'Indústria i del Consell Superior d'Urbanisme, quan es tracte de complexos industrials aïllats o hi estiga previst algun tipus d'activitat productiva especial per a la qual no resulte adequada».  
La proposta plantejada implica una minoració de la reserva de sòl dotacional, de manera que es manté la reserva de zona verda del 10%, però es redueix el total de sòl dotacional, de manera que el total de sòl dotacional puja a 33.065,56 m² (24.512,56 m² de zona verda i 8.553 m² de viari i aparcament), la qual cosa comporta un percentatge del 13,49 per cent sobre la total superfície de l'actuació.  
Atés que aquesta actuació correspon a un complex industrial aïllat per a la implantació d'una única indústria, i atés que hi ha en l'expedient informe favorable de la conselleria competent en matèria d'indústria, de 27 de febrer de 2001, resulta procedent la minoració de la reserva de sòl dotacional per resolució de la consellera d'Infraestructures, Territori i Medi Ambient, d'acord amb el que preveu l'esmentat article 14 de l'annex del Reglament de Planejament de la Comunitat Valenciana.  
  
D'aquesta manera, i a la vista de l'informe de l'Ajuntament d'Agost aprovat per Decret de l'Alcaldia de 18 de maig de 2011, s'estableixen les cessions següents:  
1. Sòl dotacional: 8.553 m².   
2. Respecte a les cessions restants, se'n proposa la monetarització per una quantia de 100.501,49 euros, corresponent al 20 per cent de la quantitat de 502.507,46 euros, tal com s'indica en l'informe municipal.   
L'execució de les actuacions integrals requereix, sempre amb caràcter previ al començament, la formalització a favor del municipi i, si és el cas, de l'administració de la Generalitat de les cessions de terrenys a què s'haja compromés el promotor i l'obtenció de la llicència o les llicències urbanístiques necessàries sobre la base dels projectes tècnics.  
  
  
VII. S'aporta documentació acreditativa dels compromisos exigits per l'article 20.1.c) de la Llei 4/1992, de 5 de juny, de la Generalitat, sobre Sòl No Urbanitzable, en el qual s'assumeix l'aplicació a l'actuació del règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat.  
  
  
VIII. El Consell és l'òrgan competent per a la resolució de l'expedient, amb la consegüent aprovació i definició de l'ús corresponent, a proposta de la consellera d'Infraestructures, Territori i Medi Ambient, per raó del que disposa l'apartat 2 de l'article 20 de l'esmentada Llei 4/1992, en relació amb el que disposa l'article 6.c, en connexió amb el Reglament d'Òrgans Territorials, d'Avaluació Ambiental i Urbanístics de la Generalitat.  
  
Per tot això, i a proposta de la consellera d'Infraestructures, Territori i Medi Ambient, el Consell  
  
Acorda  
  
Primer  
Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Hijos de Francisco Morant, SL, d'una actuació integral consistent en instal·lació d'una indústria ceràmica al paratge l'Esperança, parcel·les 19, 20, 21, 28 i 30 del polígon 30, al municipi d'Agost, que afecta una superfície de 245.125,59 m², com a declaració d'interés comunitari que s'ha d'efectuar en els termes de l'article 20 de la Llei 4/1992, de 5 de juny, de la Generalitat, sobre Sòl No Urbanitzable.  
Aquesta actuació i declaració d'interés comunitari, com també l'adjudicació a què es fa referència en l'apartat següent, s'han de subjectar als paràmetres definits en la documentació tècnica presentada, tal com es detalla en els antecedents de fet, i han de complir-se les condicions establides en els informes sectorials emesos durant la instrucció, especialment els següents:  
De la declaració d'impacte ambiental:   
«1. Els actuals emmagatzemaments exteriors de matèria primera (argiles, arenes, etc.) s'han de limitar a un parc d'emmagatzemament a la intempèrie de 13.830 m², per al qual s'ha de construir un magatzem homogeneïtzador (podrimener) de 20.477 m² per a la matèria primera una vegada mòlta, d'acord al projecte presentat. El magatzem de matèries primeres a la intempèrie ha de complir l'ordenança municipal d'Agost, reguladora dels límits màxims d'altura dels depòsits d'argila, arena o altres (BOP d'Alacant, núm. 122, de 19.06.2007). S'incideix que:  
- L'altura màxima dels emmagatzemaments a la intempèrie de matèries primeres ha de ser de 6 metres, mesurats des de qualsevol punt del perímetre de la base.  
- S'han de protegir aquests emmagatzemaments dels vents predominants per tres de les cares, amb la instal·lació de ruixadors d'aigua automàtics.  
2. Finalitzada la reducció del parc d'emmagatzemament de matèries primeres fins als 13.830 m² s'ha de recuperar el sòl de les zones desocupades, conservant com a sòl forestal les àrees de les parcel·les que afecten zones de domini públic i servitud del barranc del Toll i de la rambla del Roget, d'acord amb les distàncies que determine l'organisme de la conca hidrogràfica.  
3. Queda prohibida l'acumulació de residus i ferralles fora de les àrees especialment preparades per a aquest fi i que, en cap cas, poden situar-se a les zones declarades de domini públic hidràulic. S'han de retirar les ferralles, restes de rajoles i altres residus procedents del funcionament de l'activitat que s'acumulen a les riberes i marges dels llits del barranc del Toll i de la rambla del Roget limítrofs amb parcel·les objecte del projecte.  
4. A fi de reduir les emissions de pols derivades de l'activitat, s'han de prendre les mesures correctores següents:  
- En les operacions de càrrega i descàrrega de materials pulverulents s'han d'instal·lar cobriments, carenats o ruixadors d'aigua.  
- Les cintes de transport de materials i els elements mecànics susceptibles de generar pols han de disposar de carenats, sistemes d'aspiració de pols o ruixadors d'aigua.  
- Les zones de rodament i d'accés a la indústria de vehicles de càrrega han de ser asfaltades i han de disposar de sistemes automàtics de reg en els trams susceptibles de produir pols.  
- S'han de col·locar tanques antipols de 2,5 metres d'altura mínima en el perímetre de les àrees de recollida de matèries primeres. El tancament antipols, com també la barrera verda proposada en l'ESIA, han de recular-se respectant els 5 metres de servitud mínima legal en els marges del barranc del Toll i de la rambla de Roget. Així mateix, per a col·locar-les a les zones de protecció del domini públic hidràulic ha d'obtenir-se l'autorització administrativa corresponent de l'organisme de la conca hidrogràfica.  
5. Han de trobar-se regularitzats davant de l'organisme de la conca hidrogràfica, i ajustar-se al que indica l'article 61 del Text Refós de la Llei d'Aigües (DRL 1/2001, de 20 de juliol), els 87.892 m³/any de subministrament d'aigua de pou que requereix l'activitat per al funcionament (ús industrial) i que, actualment segons s'indica en la documentació presentada, són cedits mitjançant contracte per l'empresa Embalses Castelló, SL.  
6. S'han de prendre les mesures correctores necessàries perquè els actuals nivells d'emissió de monòxid de carboni dels tres forns ceràmics complisquen els nivells exigits en la disposició addicional primera del Decret 127/2006, de 15 de setembre, del Consell i, en particular, els nivells d'emissió a l'atmosfera exigits per l'autorització ambiental integrada.  
7. Cal prendre les mesures correctores necessàries per a evitar que l'activitat transmeta uns nivells sonors de recepció superiors als màxims permesos per la Llei 7/2002, de 3 de desembre, de la Generalitat, de protecció contra la contaminació acústica, i realitzar una auditoria acústica de comprovació.  
8. S'ha d'obtenir informe favorable de la Confederació Hidrogràfica del Xúquer, dins del tràmit de l'autorització ambiental integrada, sobre l'abocament d'aigües al domini públic hidràulic i de la reutilització de les aigües residuals depurades per al reg de les zones enjardinades i de la zona de recollida de matèria primera.  
9. S'ha de portar un registre documental del programa de vigilància ambiental proposat en l'estudi d'impacte ambiental, que permeta comprovar el seguiment i el compliment de les mesures correctores i protectores recollides en aquest, el qual, pot formar part d'un únic document juntament amb els seguiment ambientals que puga imposar l'autorització ambiental integrada.  
10. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, ha de ser comunicat a la Direcció General de Gestió del Medi Natural, la qual establirà, si és procedent, l'aplicació de nous condicionants».  
Divisió de Carreteres:  
«(?) el promotor es compromet a executar una glorieta d'accés segons planta aportada. El promotor ha de presentar el projecte de construcció al Servei Territorial de Carreteres d'Alacant abans d'executar la glorieta».  
  
Aquestes condicions prevalen i han de ser assumides tant en els projectes d'obres que desenvolupen aquesta sol·licitud com en el posterior manteniment i explotació d'aquesta instal·lació.  
  
Segon  
Adjudicar aquesta actuació integral a favor de la mercantil Hijos de Francisco Morant, SL, a qui se li atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a promoure l'establiment de la instal·lació referida.  
  
L'aprovació de l'actuació integral porta implícita, a l'efecte expropiatori, la declaració d'interés social i de la necessitat d'ocupació dels terrenys que, conforme al projecte aprovat, calguen per a l'execució d'aquella i per a l'enllaç amb els sistemes generals corresponents. L'adjudicatari de l'actuació té, quan no siga propietari de la superfície afectada per l'actuació, o de part d'aquesta, la condició de beneficiari de l'expropiació, i corre a càrrec seu el pagament dels preus justos que s'han de satisfer, amb independència de les obligacions assumides en el procediment d'aprovació de la seua iniciativa. Així mateix, corren del seu càrrec la totalitat de les despeses que es generen com a conseqüència de la tramitació de l'expedient d'expropiació corresponent.  
  
  
Tercer  
Condicionar i vincular aquesta adjudicació i legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació d'aquest procediment, que quedaran afectats -favor de l'Ajuntament- per a sufragar actuacions urbanístiques públiques. L'incompliment o la no-satisfacció d'aquestes obligacions determinarà la caducitat d'aquesta adjudicació i, si és el cas, de la mateixa declaració d'interés comunitari que té com a objecte.  
  
S'estableix el règim d'obligacions i cessions següents, que el promotor ha de fer efectives a favor de l'Ajuntament d'Agost:  
1. Sòl dotacional: 8.553 m².   
2. Respecte a les restants cessions, se'n proposa la monetarització per una quantia de 100.501,49 euros.   
El promotor ha de garantir davant de l'Ajuntament d'Agost la correcta i puntual execució de la implantació en què consisteix aquesta actuació integral per import d'almenys un 7% del cost total dels serveis i obres d'urbanització previstos. Aquesta garantia financera i personal de la promoció ha de prestar-se mitjançant aval, fiança o depòsit de valors, abans de l'inici de les obres.   
  
Quart  
L'acord d'adjudicació expressat caducarà si en el termini d'un any, comptador des de la publicació en el Diari Oficial de la Comunitat Valenciana, l'interessat no ha realitzat els tràmits procedimentals que legalment li corresponguen per a culminar l'expropiació forçosa dels terrenys afectats per l'actuació. Una vegada aprovat l'expedient expropiatori, disposarà d'un altre termini d'un any per a sol·licitar la preceptiva llicència urbanística municipal. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys, prorrogables per resolució de la consellera d'Infraestructures, Territori i Medi Ambient. L'eventual declaració de caducitat de l'adjudicació l'emetrà, arribat el cas, la consellera d'Infraestructures, Territori i Medi Ambient, a qui aquest acord confereix les facultats necessàries amb aquest fi, després de l'expedient previ instruït amb l'audiència de l'interessat i de l'Ajuntament d'Agost. Aquesta declaració, si es produeix, determinarà la suspensió temporal de la declaració d'interés comunitari d'aquesta actuació integral fins que el Consell en resolga una nova adjudicació o la suspensió definitiva.  
  
A més de l'esmentada llicència municipal d'obres, l'adjudicatari ha d'obtenir els permisos, les llicències i les autoritzacions que calguen per al lícit exercici de l'activitat.   
D'altra banda, s'ha de presentar davant de l'ajuntament, i obtenir pronunciament favorable, l'estudi d'integració paisatgística, basant-se en el que disposen els articles 48.4, 52 (contingut) i 58.2 del Reglament de Paisatge de la Comunitat Valenciana, aprovat pel Decret 120/2006, d'11 d'agost, del Consell.  
Contra aquest acord, que posa fi a la via administrativa, es pot interposar recurs potestatiu de reposició davant del Consell en el termini d'un mes comptador des de l'endemà de la notificació o publicació d'este acord en el Diari Oficial de la Comunitat Valenciana, d'acord amb el que estableixen els articles 116.1 i 117.1 de la Llei de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació del present acord en el Diari Oficial de la Comunitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que puga exercir-se qualsevol altre recurs que es crega oportú.  
  
  
Valencia, 14 d'octubre de 2011  
  
La vicepresidenta i secretària del Consell,  
PAULA SÁNCHEZ DE LEÓN GUARDIOLA